**UPUTE: kopiraj tekst u tijelo maila i zamijeni žute dijelove s onima koji se odnose na tvoj objekt**

\*\*VAŽNO: nemoj zaboraviti prilagoditi tekst, inače može ispasti kontraproduktivno :) \*\*

PREDMET: Poruka vašeg vjernog fana: Odbacite korištenje jednokratne plastike!

Draga ekipo iz [ime ugostiteljskog objekta],

Više od svega volim provoditi vrijeme u vašem [vrsta ugostiteljskog objekta, npr. kafiću, restoranu, klubu i sl.].

Iznimno cijenim trud vas i vašeg osoblja da pružite odličnu uslugu i često nezaboravno iskustvo boravka u vašem prostoru.

[potencijalno mjesto za prepričati zabavnu anegdotu koja se dogodila u tom objektu].

Zbog toga što mi je stalo i do vas, ali i do okoliša, ovim putem vas želim informirati o štetnosti jednokratne plastike i opcijama za rješenje na kojima kao ugostiteljski objekt možete početi raditi već danas!

Naime, upalo mi je u oko da još uvijek koristite jednokratne plastične predmete poput [odaberi jednu ili više opcija: plastičnih čaša, papirnatih čaša s plastičnim premazom, plastičnih slamki, vrećica, spremnika za hranu od ekspandiranog polistirena, pribora za jelo].

Razumijem da je to vrlo vjerojatno opcija koja vam se trenutno čini najjednostavnijom, najpristupačnijom i najjeftinijom. Međutim, iako se čini najjeftinijom, ona ima skrivenu cijenu koju svi mi plaćamo.

Korištenje jednokratne plastike proizvodi gomilu štetnog otpada za koje kao društvo nemamo kapaciteta za adekvatno zbrinjavanje te se može reći da se nalazimo u eri konzumerizma i rastućeg plastičnog zagađenja, oko čega sam jako [zabrinut\_zabrinuta] ja, ali i mnogi drugi. Svijest o zagađenju plastikom raste i ljudi opreznije biraju što, kako i u čemu konzumiraju proizvode koje kupuju. Anketa provedena u 28 velikih zemalja u svijetu pokazala je da više od tri četvrtine ispitanih želi konzumirati proizvode sa što manje plastične ambalaže. Otprilike 88% ljudi diljem svijeta zabrinuto je trendom rastućeg zagađenja plastikom i smatra da se što prije mora donijeti ambiciozni globalni sporazum o rješenju problema plastičnog zagađenja.

Promjena je moguća, ali moramo uložiti napore i od nekud krenuti. Upravo zato vam i pišem, jer polažem nade u to da ste jedan od još uvijek rijetkih objekata koji imaju sluha i razumijevanja za ovakve stvari.

Više informacija o problemima s jednokratnom plastikom, kao i potencijalnim rješenjima možete pročitati u letku Zelene akcije koji se nalazi u privitku.

Bilo bi mi jako drago kada bih [mogao\_mogla] nastaviti dolaziti u vaš objekt čiste savjesti, znajući da vaša praksa - koju i ja podržavam svojim novcem - nije štetna za okoliš i za ljudsko zdravlje.

Također, ako biste razmotrili prelazak na sustave za ponovnu uporabu (npr. višekratne čaše na kauciju), [volio\_voljela] bih vas još deset puta više i [širila\_širio] bih glas o vama i vašoj praksi.

Ne morate čekati ambiciozan zakon, **vi sami budite zakon** i postanite ambiciozni već danas!

U iščekivanju pozitivnog odgovora, lijepo vas pozdravljam i radujem se ponovnim susretima i zabavnim doživljajima!

Vaša vjerna mušterija, [upisati ime],